FORRETNINGSORDEN FOR VALG AF TILLIDSREPRÆSENTANT / SUPPLEANT

ved x - skole

# Afholdelse:

Valg kan afholdes, når der på en skole er mindst 5 ansatte på overenskomsten, og når den, der vælges, er medlem af Frie Skolers Lærerforening på valgdagen.
Valg af tillidsrepræsentant / suppleant bør afholdes hvert 2. år, også selvom man vælges på ubestemt tid.

Ved nyvalg af tillidsrepræsentant / suppleant, hvor en tidligere tillidsrepræsentant / suppleant er gået af, er det den afgåede tillidsrepræsentant, der har ansvaret for indkaldelse til nyvalg.

Et medlem af Frie Skolers Lærerforening blandt de ansatte i overenskomstgruppen kan indkalde til et møde med punktet ”Valg af tillidsrepræsentant / suppleant” på dagsordenen. Alle ansatte i overenskomstgruppen skal have mulighed for at deltage i mødet.

# Indkaldelse:

Indkaldelse til valgmøde sker så vidt muligt:

* mindst 1 uge før afholdelsen,
* dels ved opslag (fysisk eller elektronisk),
* dels ved mundtlig orientering,
* med angivelse af kandidater, der er på valg,
* om der er en tidsfrist for angivelse af kandidatur, eller om man kan stille op også på valgdagen (NB: der bør foretages et valg i denne forretningsorden, så man kun angiver den ene mulighed),
* tid og sted.
* Med angivelse af, om der kan stemmes skriftligt og/eller pr. fuldmagt.
* Om man kan deltage online.

# Mødeafvikling:

Mødet planlægges af mødeindkalderen/ tillidsrepræsentanten. Mødet ledes af denne, eventuelt med hjælp af en på mødet valgt dirigent.

# Stemmeret: (kan ikke fraviges)

Alle ansatte i overenskomstgruppen med fast tilknytning til skolen har stemmeret, det vil sige:
- lærere,
- børnehaveklasseledere,
- medarbejdere ved SFO med timer i skolen,
- månedslønnede vikarer,
- timelønnede lærere med fast skema.

# Valgbarhed og protokol:

Kun ansatte i overenskomstgruppen, der er medlem af Frie Skolers Lærerforening på valgdagen, kan vælges til tillidsrepræsentant eller suppleant.

Mødeindkalderen, den tidligere valgte tillidsrepræsentant eller dennes suppleant, fører en mødeprotokol.

Protokollen skal indeholde

* dagsorden
* tid og sted
* antal stemmeberettigede i alt
* beslutningsreferater

**Valgperiode:**Frie Skolers Lærerforening anbefaler, at en nyvalgt tillidsrepræsentant tiltræder den 1. august af hensyn til placering af uddannelsen for tillidsrepræsentanter og skolens planlægning. Er den tidligere tillidsrepræsentant afgået midt i et skoleår, kan valget dog godt have øjeblikkelig virkning.

Frie Skolers Lærerforening anbefaler, at valget gælder for 2 år, men såfremt valget tiltrædes på skæve tidspunkter, så tilpasses udløbsdatoen med den 31. juli.

# Anmeldelse af valget:

Det påhviler den valgte tillidsrepræsentant / suppleant personligt at anmelde valget til Frie Skolers Lærerforening på den særlige blanket, der findes på Frie Skolers Lærerforening´s hjemmeside**,** [**www.fsl.dk**,](http://www.fsl.dk/) hvor der i øvrigt findes oplysninger, som supplerer oplysningerne angivet her. Valget er ikke gældende, før Frie Skolers Lærerforening og arbejdsgiveren har godkendt valget.

Hvis den valgte tillidsrepræsentant fratræder indenfor sin valgperiode skal der vælges ny tillidsrepræsentant. Den afgående tillidsrepræsentant skal så vidt muligt indkalde til nyvalg inden fratræden. Er der ikke indkaldt til valg, inden tillidsrepræsentanten fratræder, indkalder suppleanten hurtigst muligt til valg. I den mellemliggende periode fungerer suppleanten som tillidsrepræsentant.
Er der ingen suppleant, kan ethvert medlem af Frie Skolers Lærerforening indkalde til valg.

**Vedtaget den:**